**Τμήμα Πολιτισμού και Δημιουργικών Μέσων και Βιομηχανιών**

**ΟΔΗΓΙΕΣ ΓΙΑ ΤΟΥΣ/ΤΙΣ ΠΡΩΤΟΕΤΕΙΣ ΦΟΙΤΗΤΕΣ/ΤΡΙΕΣ 2022 – 2023**

Αγαπητοί/ές πρωτοετείς Φοιτητές/τριες,

Σας καλωσορίζουμε στο Τμήμα Πολιτισμού και Δημιουργικών Μέσων και Βιομηχανιών και σας ευχόμαστε καλή επιτυχία σε αυτόν τον νέο κύκλο ζωής που μόλις ξεκινά.

Για τη συμπλήρωση και επαλήθευση των στοιχείων που δηλώσατε στην ηλεκτρονική εγγραφή σας, παρακαλούμε να αποστείλετε τα παρακάτω δικαιολογητικά μέχρι την **Τετάρτη 21 Σεπτεμβρίου 2022 με e-mail στη διεύθυνση g-cult@uth.gr** (προτιμητέο) **ή** με ταχυμεταφορική εταιρεία, στην Γραμματεία του Τμήματος ΠΔΜΒ (Γκλαβάνη 37, Κτήριο Δεληγιώργη, 4ος όροφος Τ.Κ. 38221, τηλ 24210 93043-44-45):

**1. Ευκρινές φωτοαντίγραφο Δελτίου Αστυνομικής Ταυτότητας ή Διαβατηρίου (ό,τι έχετε δηλώσει στην ηλεκτρονική σας εγγραφή),**

**2. Αντίγραφο της βεβαίωσης της Ηλεκτρονικής σας Εγγραφής**,

**3. Το ΑΤΟΜΙΚΟ ΣΤΑΤΙΣΤΙΚΟ ΔΕΛΤΙΟ ΦΟΙΤΗΤΗ που συμπληρώσατε κατά την ηλεκτρονική σας εγγραφή.**

Οι Ακαδημαϊκές Ταυτότητες (Πάσο), θα εγκριθούν από τη Γραμματεία μετά την παραλαβή και το έλεγχο των παραπάνω δικαιολογητικών.

Η έναρξη των μαθημάτων και το πρόγραμμα θα αναρτηθεί σε νεότερη ανακοίνωση.

Παρακαλούμε να επισκέπτεσθε τακτικά την ιστοσελίδα του Τμήματος <https://www.cult.uth.gr/> και να παρακολουθείτε τις ανακοινώσεις.

\***ΠΡΟΣΟΧΗ!!! Σε περίπτωση αλλαγής αριθμού κινητού τηλεφώνου ταυτοποίησης, παρακαλούμε να υποβάλετε άμεσα Υπεύθυνη Δήλωση με το νέο κινητό, στη Γραμματεία του Τμήματος με e-mail στη διεύθυνση g-cult@uth.gr**

Καλή ακαδημαϊκή χρονιά!